Esküvői előkészületi lázban ég a brit királyi udvar
A brit trónörökös másodszülött fiának, Harry hercegnek és Meghan Markle amerikai színésznőnek esküvőjét szombaton tartják a windsori kastélyban. Már mindenki az utolsó simításokat végzi, a konyhákban is megkezdték az előkészületeket. A menü klasszikus, szezonális, tradicionális brit termékekből készül majd.
A Sky News meghívást kapott a királyi konyhákba a Windsor kastélyban, hogy belepillantson, hogy a személyzet, hogyan készül a menyegzőre. A szertartás utáni fogadáson 600 vendég vesz részt.

Mark Flanagan királyi séf, 30 szakácsot és azok személyzetét íránytja. Az mondta, hogy Harry herceg és Meghan Markle állította össze az esküvői menüt.

Minden döntést ők hoztak, mi mindössze javaslatokat tettünk. Mindent megkóstoltak, minden részlet kidolgozásában részt vettek. Azt kérték, hogy helyi termelők, helyi termékeit használjuk a menüben. Segítségünkre volt, hogy az utóbbi időben jó idő volt, így teljesülni fog a kérés - mondta a királyi séf.

Bár a tényleges menü továbbra is titkos, de az biztos, hogy szezonális brit termékekből készült ételeket szolgálnak majd fel a hercegi párnak és a vendégeknek.

A Windsor kastély konyhái a XIV. századtól, III. Edward király uralkodása óta működnek. Feltételezhetően ezek a legrégebben működő konyhák, amik több mint 30 uralkodót szolgáltak ki, beleértve a királynőt is.

Harry herceg a mennyasszonyát, Meghant a Windsor kastély Szent György kápolnájában veszi feleségül szombaton. Ezt követően a Szent György-csarnokban fogadják a vendégeket, később az esküvői vacsorát a Frogmore House-ban rendezik meg, ami 200 vendég befogadására alkalmas.
Harry herceg Nagyvilág Meghan Markle Nagy-Britannia királyi esküvő